מרלין מונרו, השחקנית, הדוגמנית והזמרת, אמנם הלכה לעולמה לפני 57 שנה, אבל האגדה הבלונדינית לעולם תישמר בזיכרון הקולקטיבי כאותה יפהפיה, ששברה מוסכמות ולבבות והייתה המאהבת של נשיא ארה"ב לשעבר - ג'ון קנדי ז"ל. מונרו, סמל מין ואייקון פופ, כיכבה גם בסרט: "גברים מעדיפים בלונדיניות", שיצא לאקרנים ב־1953. לפני מונרו וגם אחריה, שגורה החשיבה, שבלונדיניות הן יפות ומבוקשות, אבל בלשון עדינה, לא ממש חכמות, מה שמהווה בסיס לכל מיני בדיחות על בלונדיניות ולמשפטים כדוגמת: "גברים אוהבים בלונדיניות – אבל מתחתנים עם שחורות".
מחקרים לא מעטים נעשו בנושא, ונמצאו תוצאות מעניינות. למשל, במחקר שבוצע באוניברסיטת אוגסבורג שבמינסוטה נמצא, שגברים באמת מעדיפים בלונדיניות, ושופטים אותן כצעירות יותר מגילן באופן משמעותי. הם גם חושבים שבלונדיניות "קלות יותר להשגה", לטוב או לרע, מה שמגדיל את הפוטנציאל שלהן להשיג דייטים. מסתבר, שיש אפילו יום שמוקדש לנושא: בכל 31 במאי מציינים בעולם את היום הבינלאומי של הבלונדיניות.
אלא שכנבדק נושא רמת המשכל, ה־IQ, בקרב נשים בלונדיניות מול נשים בעלות צבע שיער אחר, הוכיחו חלק מהמחקרים את ההיפך הגמור. החוקר ג’יי זגורסקי, מחבר אחד המחקרים בנושא, סיכם: “אני לא חושב שאפשר לומר בוודאות כי בלונדיניות הן חכמות יותר מאחרים, אבל בהחלט ניתן לומר בוודאות שהן לא יותר מטומטמות”.
במדד S&P 500 הן בלונדיניות, שיש שיעור גבוה במיוחד של מנכ"ליות וסנאטוריות בארה"ב בעלות שיער בהיר, ושיש סבירות גבוהה יותר שנשיאות של אוניברסיטאות יהיו בלונדיניות. עם זאת, באותה נשימה הוסיפה ברדהאל, כי דווקא סטיגמת "הבלונדינית הטיפשה" עשויה להסביר את ייצוג היתר של הבלונדיניות בחדרי הישיבות. "לפי הנתונים שלנו, נשים בלונדיניות נתפסות צעירות יותר וכבעלות חשיבה פחות עצמאית ונטייה מופחתת להביע דעה נחרצת, לעומת נשים עם צבע שיער אחר ולעומת גברים", הסבירה והוסיפה: "ברבי יכולה להיות מנכ"לית כל עוד היא צעירה או צייתנית".
הנה כמה דוגמאות מהארץ והעולם, שמוכיחים שבלונד וחוכמה, ניהול טוב והצלחה בעסקים הולכים יחד. לפני כשלוש שנים פורסמו נתוני מנת המשכל (IQ) של כמה מכוכבות הוליווד, שהם לגמרי מעל הממוצע, שנע סביב 115. לסינדי קרופורד, למשל, יש איי קיו 154. לזמרת הקולומביאנית שאקירה יש איי קיו של 140. לשחקנית שרון סטון יש איי קיו 154, לליסה קודרו - לנצח פיבי, הבלונדינית, לכאורה קלת הדעת, מהסדרה "חברים", יש גם איי קיו של 154, וממדונה, שאולי נתפסה בישראל בזיוף, אף אחד לא יקח את מנת המשכל: 140.
ג'יני רומטי (62) יו"ר, נשיאה ומנכ"לית של חברת IBM, היא האישה הראשונה העומדת בראש IBM, ובמשך 9 שנים רצופות נכללה ברשימת "50 הנשים החזקות ביותר בעולם העסקים" של המגזין Fortune. מג ויטמן (63) היא אחת המנהלות המוערכות ביותר בעולם העסקים האמריקני, נשיאה ומנכ"לית של חברות הייטק. מריסה מאייר הבלונדינית היא מנהלת הייטק אמריקאית, לשעבר מנכ"לית! Yahoo וסגנית נשיא בחברת גוגל.
ובישראל: עדי סופר-תאני היא מנכ"לית פייסבוק ישראל, לילך אשר-טופליסקי היא מנכ"לית בנק דיסקונט שהודיעה השבוע על סיום תפקידה, ופנינה רוזנבלום (64), הבלונדינית הלוהטת, שמאכלסת גם היום טורי רכילות, היא אשת עסקים מצליחה במוצרי קוסמטיקה ומזון בריא, והייתה ח"כית בכנסת ה־16, גם אם זה היה למשך ארבעה חודשים בלבד.
מכל אלו - לא מפליאה העובדה, ששיעור בהירי השיער באוכלוסיה הולך וגדל כתוצאה מרצונן של נשים להיות בלונדיניות ולא מלידה, רצון שבא לידי ביטוי בכל גיל, כולל בגילאי 50 ומעלה. "אם נשים בוחרות לצבוע את השיער שלהן לבלונדיני, זו כנראה בחירה אסטרטגית", אמרה ברדהאל במחקר.
מעצב השיער אבי פדידה ל"לוריאל פרופסיונל" מספר, שיצא לו לעשות כמה מהפכים לנשים בגילאים אלו, שביקשו להפוך לבלונדיניות. "הצביעה לבלונד מתרחשת בגילאים אלו גם בגלל שיער השיבה, שדורש טשטוש, וגם כי יש נשים שמרגישות שזה בדיוק המראה הנכון והמתאים להן".
פדידה הדגיש, כי מאוד חשוב בבלונד להתאים את גוון השיער לגוון עור הפנים ולסגנון האישי של כל אישה, וחשוב גם לשמר אותו נכון: "נשות הבלונד הן בדרך כלל מטופחות ומוקפדות, לכן חשוב לטפח את הבלונד בחומרים נכונים כדי לשמור על בלונד זוהר ומלא ברק".
מעצב השיער רואי דניאל לקרסטס מסכים גם הוא, ש"בלונד מתאים לכל גיל. נשים מעל גיל 50 הרבה פעמים מחפשות לעשות שינוי במראה החיצוני ורוצות להאיר ולרכך את מראה הפנים, ופה בא לידי ביטוי צבע הבלונד שמעניק את השינוי ללוק הכללי". מעצב השיער רפאל אברמוב מדגיש כי הבלונד "מאיר את הפנים", מה שחשוב לנשים בגילאי 50 ומעלה, ומדגיש שיש אפשרויות רבות להשיג את הבלונד. גם אברמוב וגם מעצבי השיער האחרים מספרים על עלייה בביקוש לבלונד בעשור האחרון, ומסבירים זאת, בין היתר, בעובדה שהבלונד מצטלם טוב יותר ברשתות החברתיות, מכיוון שהאינסטגרם הוא המשפיע מספר אחת כיום על עולם האופנה.
מעצבי השיער מדגישים את העובדה כי הבלונד הוא עולם שלם שקשור לטיפוח כללי, ועוד מוסיפים, שבמקביל לעלייה בביקוש לבלונד, שנובעת, כאמור, מהרצון לטשטש שיער שיבה ולהאיר ולהצעיר את הפנים, נוסף גם הרצון ללכת בעקבות כוכבות הוליוודיות, שצבעו לבלונד, ונתנו השראה, כמו הזמרת שר.
ואם לסכם את כמות הפוסטים באינסטגרם בנושא: 12 מיליון פוסטים #blondhair למול 4.5 מיליון #brownhair, אז מי אמר שבלונד זה רק יפה ולא חכם???